
Notă de argumentare
privind transferul garanțiilor de origine necomercializate 
de către furnizorul central de energie electrică în cadrul unui proces competitiv
În conformitate cu prevederile Legii nr. 10/2016 privind promovarea utilizării energiei din surse regenerabile (în continuare - Legea nr. 10/2016) o garanție de origine reprezintă un document electronic eliberat cu scopul de a demonstra unui consumator final că o cantitate de energie electrică furnizată acestuia a fost produsă din surse regenerabile de energie. 
Astfel, conform art. 31, alin. (2) din Legea nr. 10/2016 garanțiile de origine se emit, se transferă și se anulează în mod electronic, în conformitate cu un set de criterii obiective, transparente și nediscriminatorii. Procedura de emitere, de transfer, de anulare și de utilizare a garanției de origine, forma cererii pentru eliberarea unei garanții de origine și forma garanției de origine, precum și modalitatea de utilizare a sistemului informațional al garanțiilor de origine se stabilesc în Regulamentul privind garanțiile de origine, aprobat prin Hotărârea Consiliul de Administrație al ANRE nr. 402/2025 (în continuare - Regulamentul nr. 402/2025).
De asemenea, conform art. 31, alin. (41) din Legea nr. 10/2016 în scopul emiterii, transferului și anulării garanțiilor de origine, Agenția instituie, documentează și ține Registrul garanțiilor de origine. 
Conform pct. 63 din Regulamentul nr. 402/2025, în cazul producătorului eligibil mic și al producătorului de energie electrică care beneficiază de schema de sprijin stabilită până la intrarea în vigoare a Legii privind promovarea utilizării energiei din surse regenerabile, garanţia de origine aferentă energiei electrice livrate furnizorului central de energie electrică este emisă de Agenție către furnizorul central de energie electrică. În acest sens, furnizorul central de energie electrică este obligat să depună lunar către Agenție cerere electronică privind emiterea garanțiilor de origine respective prin intermediul sistemului informațional.
Astfel, în scopul respectării pct. 63 din Regulamentul nr. 402/2025, S.A. ,,Energocom” a depus către Agenție o cerere electronică privind emiterea garanțiilor de origine respective prin intermediul sistemului informațional. În acest context, Agenția a emis furnizorului central de energie 66 779 garanții de origine pentru perioada de producere a energiei electrice din surse regenerabile - 01.01.2026 – 30.04.2026.
Conform art. 321, alin. (3) din Legea nr. 10/2016 și pct. 65 din Regulamentul nr. 402/2025 Agenția dispune, cel puțin o dată pe an, prin aprobarea unei hotărâri, comercializarea de către furnizorul central de energie electrică a garanțiilor de origine neexpirate direct furnizorilor sau consumatorilor finali, ori în cadrul unui proces competitiv. 
Astfel, prin Hotărârea Consiliului de administrație al ANRE nr. 386 din 25.06.2026 a fost aprobată comercializarea de către furnizorul central de energie electrică a garanțiilor de origine neexpirate în cadrul unui proces competitiv. În conformitate cu pct. 3 din Hotărârea dată, S.A. ,,Energocom”, prin scrisoarea înregistrată cu nr. 15580 din 17.07.2026, a notificat Agenția despre comercializare a 100 garanții de origine din numărul total de 66 779 garanții de origine deținute. 
În acest sens, art. 321, alin. (4) din Legea nr. 10/2016 și pct. 66 din Regulamentul nr. 402/2025 prevede că în condiţiile în care organizarea unor procese competitive sau comercializării directe de către furnizorul central de energie electrică, nu rezultă în comercializarea garanţiilor de origine, Agenţia dispune, prin aprobarea unei hotărâri, transferul unor cote definite fiecărui furnizor de energie electrică care furnizează energie electrică consumatorilor, în funcție de cotele-părţi deţinute pe piaţa energiei electrice cu amănuntul, decizie aprobată în mod transparent și comunicată participanților la piața energiei electrice.
Având în vedere informația oferită de S.A. ,,Energocom” privind cota-parte deţinută pe piaţa energiei electrice cu amănuntul de către furnizorii de energie electrică, numărul garanțiilor de origine care nu au fost comercializate participanților la piață, de către furnizorul central de energie electrică S.A. ,,Energocom”, sunt transferate furnizorilor după cum urmează:
Informații privind garanțiile de origine transferate 
	Perioada de producere a energiei electrice
	Total garanții de origine
	Cota-parte deținută de furnizorul de energie electrică pe piaţa energiei electrice cu amănuntul, %
	Termenul de expirare a garanțiilor de origine

	
	
	Î.C.S. „Premier Energy” S.R.L.
	S.A. „Furnizarea Energiei Electrice Nord”
	S.R.L. „Navitas Energy”
	S.R.L. „ML Energy-Group”
	S.R.L. „M.Energy Trading”
	S.R.L. „Alectrona Energy” 
	S.R.L. „ECOSOLAR PARK”
	S.R.L. „TRADE ENERGO PLUS”
	S.R.L. „TERRAENERGIA”
	

	01.01.2026-31.01.2026
	7 090
	73,957 %
	23,255 %
	0,913 %
	0,124 %
	1,751 %
	-
	-
	-
	-
	01.02.2027

	
	
	5 243
	1 648
	64
	8
	124
	-
	-
	-
	-
	

	01.02.2026-28.02.2026
	9 758
	73,894 %
	23,281	%
	0,973 %
	0,122 %
	1,729 %
	0,001 %
	
	
	
	01.03.2027

	
	
	7 211
	2 272
	95
	12
	168
	0
	-
	-
	-
	

	01.03.2026-31.03.2026
	24 538
	73,688 %
	23,480 %
	0,992 %
	0,123 %
	1,715 %
	0,002 %
	-
	-
	-
	01.04.2027

	
	
	18 081
	5 762
	244
	30
	421
	0
	-
	-
	-
	

	01.04.2026-30.04.2026
	25 390
	73,660 %
	23,351 %
	0,999 %
	0,126 %
	1,683 %
	0,074 %
	0,100 %
	0,0001 %
	0,007 %
	01.05.2027

	
	
	18 706
	5 929
	253
	32
	428
	19
	25
	0
	1
	

	Total
	66 776
	49 241
	15 611
	656
	82
	1 141
	19
	25
	0
	1
	-


[bookmark: _GoBack]De menționat că numărul total de garanții de origine pentru perioada de producere 01.01.2026-31.01.2026, include 2 garanții de origine aferente perioadei de producere 01.11.2025-30.11.2025 (cu termenul de expirare - 01.12.2026), care nu au putut fi repartizate în ultimul proces de alocare a garanțiilor de origine în funcție de cota-parte deținută de furnizorii de energie electrică pe piaţa energiei electrice cu amănuntul aprobat prin Hotărârea Consiliului de administrație al ANRE nr. 175 din 17 martie 2026.
Totodată, având în vedere că în conformitate cu art. 31, alin. (4) din Legea nr. 10/2016, o garanție de origine corespunde 1 MWh de energie din surse regenerabile, la efectuarea repartizării garanțiilor de origine în funcție de cota-parte deținută de furnizorii de energie electrică pe piaţa energiei electrice cu amănuntul, 5 garanții de origine nu au putut fi repartizate și vor fi luate în considerare la următoarea iterație.
În scopul respectării prevederilor art. 321, alin. (4) din Legea nr. 10/2016 și pct. 66 din Regulamentul nr. 402/2025, se impune necesitatea aprobării hotărârii privind transferul garanțiilor de origine necomercializate de către furnizorul central de energie electrică.


